

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.10 | 2024. gada 27. jūnijā |

**11.**

# Par telpu nodošanu bezatlīdzības lietošanā

# Nacionālo bruņoto spēku Gaisa spēkiem

Nacionālo bruņoto spēku Gaisa spēku, adrese: “NBS Aviācijas bāze”, Rembates pag., Ogres nov., LV-5016 (turpmāk – Gaisa spēki), 2023. gada 1.decembra iesniegums Nr. 2/6/627 “Par Lielvārdes Kultūras nama telpu izmantošanu” (reģistrēts Pašvaldībā ar Nr. 2-4.1/6406) ar lūgumu nodot bezatlīdzības lietošanā telpas Lielvārdes kultūras namā Nacionālo bruņoto spēku Gaisa spēku Gaisa telpas novērošanas eskadriļas 20. gadu jubilejas svinībām 2024. gada 5. jūlijā.

Pašvaldībai pieder nekustamā īpašuma ar adresi Parka iela 3, Lielvārde, Ogres nov. (kadastra numurs 7413 002 0367), sastāvā esošā kultūras nama ēka (kadastra apzīmējumu 7413 002 0520 001). Pašvaldības īpašuma tiesība nostiprināta Zemgales rajona tiesas Lielvārdes pilsētas zemesgrāmatas nodalījumā Nr. 949.

Nacionālie bruņotie spēki nodrošina valsts sauszemes teritorijas, kā arī valsts jūras akvatorijas un gaisa telpas, aizsardzību un neaizskaramību, kā arī sniedz atbalstu sabiedriskās kārtības un drošības nodrošināšanā, sniedz atbalstu dažādu pasākumu organizēšanā, tostarp, arī jauniešu patriotiskajā audzināšanā pašvaldībā. Nacionālo bruņoto spēku likuma (turpmāk – NBS likums) 2. panta otrā daļa nosaka, ka Nacionālo bruņoto spēku mērķis ir aizsargāt Latvijas valsts suverenitāti, teritoriālo nedalāmību un tās iedzīvotājus no agresijas. Saskaņā ar NBS likuma 6.1 panta pirmās daļas 6. punktu un trešās daļas 2. punktu, Nacionālie bruņotie spēki sniedz atbalstu jaunatnes izglītošanai valsts aizsardzības jomā, kā arī civilās aizsardzības sistēmai — preventīvajos un reaģēšanas pasākumos, neatliekamos ārkārtējo situāciju izraisījušo notikumu seku likvidēšanas pasākumos, kā arī glābšanas un meklēšanas darbos. Savukārt NBS likuma 17. panta pirmā daļa nosaka, ka Nacionālie bruņotie spēki sadarbojas ar valsts, pašvaldību un privātajām institūcijām likumā noteiktajā kārtībā.

Publiskas personas finanšu līdzekļu un mantas izšķērdēšanas novēršanas likuma (turpmāk - Likums) 2. panta pirmā daļa noteic, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai.

Likuma 5. panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Likuma 5. panta trešā daļa noteic, ja publiskas personas mantu nodod bezatlīdzības lietošanā, par to tiek pieņemts lēmums.

Atbilstoši Saeimas Juridiskā biroja skaidrojumiem publiskas personas mantas nodošana bezatlīdzības lietošanā citai publiskai personai pati par sevi nav uzskatāma par publiskas personas mantas izšķērdēšanu Likuma izpratnē, jo attiecīgā manta paliek publiskas personas (ar to saprotot visu publisko personu kopumu) rīcībā. Jānorāda, ka mantas nodošana bezatlīdzības lietošanā citai publiskaipersonai ir attiecīgās publiskās personas brīva izvēle, bet tai būtu jābalstās uz lietderības apsvērumiem.(https://www.vestnesis.lv/op/2016/158.1)

Ņemot vērā minēto, ilggadējo sadarbību ar Nacionālo bruņoto spēku Gaisa spēkiem jauniešu patriotiskās audzināšanas jomā starp militārajā bāzē “Lielvārde” izvietotajām vienībām un Pašvaldību, un to, ka Nacionālie bruņotie spēki ir snieguši atbalstu Pašvaldībai gan Lāčplēša dienas lāpu gājienā, dažādos sporta, pilsētas svētku un atceres pasākumos, ievērojot sabiedrības intereses un lietderības apsvērumus, un Pašvaldību likuma 4. panta pirmās daļas 8. un 14. punktā noteikto, ka pašvaldības autonomā funkcija ir veikt darbu ar jaunatni un piedalīties sabiedriskās kārtības un drošības nodrošināšanā, Pašvaldībai ir lietderīgi nodot īstermiņa bezatlīdzības lietošanā telpas Lielvārdes kultūras namā.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta trešo daļu un trešo prim viens daļu, Pašvaldību likuma 4. panta pirmās daļas 8. un 14. punktu, 10. panta pirmās daļas 21. punktu un 73. panta ceturto daļu un Valsts pārvaldes iekārtas likuma 91. pantu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Nodot bezatlīdzības lietošanā** Nacionālo bruņoto spēku Gaisa spēkiemadrese: “NBS Aviācijas bāze”, Rembates pag., Ogres nov. (turpmāk – NBS), telpas: skatītāju zāle, zāles foajē, mazā zāle (pagrabstāvā), koplietošanas telpas (tualetes, vestibils, gaiteņi, kāpņu telpas, garderobe), nodarbību telpas, grimētavas, kabineti, Ogres novada pašvaldībai piederošā nekustamā īpašuma ar adresi Parka iela 3, Lielvārde, Ogres nov. (kadastra numurs 7413 002 0367), sastāvā esošā Lielvārdes kultūras nama ēkā (kadastra apzīmējumu 7413 002 0520 001) ar bilances vērtību 786887,36 EUR.
2. **Noteikt** nododamās mantas izmantošanas mērķi - Nacionālo bruņoto spēku Gaisa telpas novērošanas eskadriļas 20. gadu jubilejas svinību pasākuma norisei 2024. gada 5. jūlijā no plkst. 14.00 – 3.00, ar papildus laiku, kas nepieciešams telpu sagatavošanai pasākumam un telpu sakārtošanai pēc pasākuma.
3. **Noteikt**, ka līgums par telpu bezatlīdzības lietošanu tiek izbeigts, ja telpas tiek izmantotas pretēji to nodošanas bezatlīdzības lietošanā mērķim un termiņiem, tiek pārkāpti līguma noteikumi, telpas ir nepieciešamas Pašvaldībai savu funkciju īstenošanai.
4. **Pilnvarot** Lielvārdes novada Kultūras Centru noslēgt līgumu par šā lēmuma 1. punktā minēto telpu nodošanu bezatlīdzības lietošanā šā lēmuma 2. punktā minētajam mērķim.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)